Úradný vestník L 070 , 09/03/2004 S. 0041 - 0042



Rozhodnutie Komisie z 5. marca 2004, ktorým sa mení a dopĺňa rozhodnutie 2003/467/ES o vyhlásení určitých provincií v Taliansku za provincie bez výskytu hovädzej tuberkulózy a hovädzej brucelózy [oznámené pod číslom K(2004) 666] (Text s významom pre EHP) (2004/230/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri spoločenstva [1], a najmä jej prílohu A kapitolu II bod 7, keďže: (1) zoznamy regiónov členských štátov, ktoré boli vyhlásené za regióny bez výskytu tuberkulózy a brucelózy hovädzieho dobytka sú ustanovené v rozhodnutí Komisie 2003/467/ES z 23. júna 2003 ustanovujúce úradný status stád hovädzieho dobytka bez výskytu tuberkulózy, brucelózy a enzootickej bovinnej leukózy v niektorých členských štátoch a regiónoch členských štátov [2]; (2) Taliansko predložilo Komisii dokumenty dokazujúce súlad s príslušnými podmienkami ustanovenými v smernici 64/432/EHS, pokiaľ ide o provinciu Grossetto v regióne Toskánsko, aby táto provincia mohla byť úradne vyhlásená za provinciu bez výskytu tuberkulózy, pokiaľ ide o stáda hovädzieho dobytka; (3) Taliansko tiež predložilo Komisii dokumenty dokazujúce súlad s príslušnými podmienkami ustanovenými v smernici 64/432/EHS, pokiaľ ide o provincie Arezzo, Grossetto, Livorno, Lucca a Pisa v regióne Toskánsko, aby tieto provincie mohli byť úradne vyhlásené za provinciu bez výskytu tuberkulózy, pokiaľ ide o stáda hovädzieho dobytka; (4) po zhodnotení dokumentov, ktoré predložilo Taliansko, provincia Grossetto v regióne Toskánsko by mala byť úradne vyhlásená za provinciu bez výskytu tuberkulózy hovädzieho dobytka a provincie Arezzo, Grossetto, Livorno, Luca a Pisa v regióne Toskánsko by mali byť úradne vyhlásená za provincie bez výskytu brucelózy hovädzieho dobytka; (5) rozhodnutie 2003/467/ES by sa preto malo primerane doplniť a zmeniť; (6) opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Prílohy I a II k rozhodnutiu 2003/467/ES sa menia a dopĺňajú v súlade s prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 5. marca 2004 Za Komisiu David Byrne člen Komisie [1] Ú. v. ES L 121, 29.7.1964, s. 1977. Smernica naposledy zmenená a doplnená nariadením Komisie (ES) č. 21/2004 (Ú. v. EÚ L 5, 9.1.2004, s. 8). [2] Ú. v. ES L 156, 25.6.2003, s. 74. Rozhodnutie naposledy zmenené a doplnené rozhodnutím 2004/63/ES (Ú. v. EÚ L 13, 20.1.2004, s. 32). -------------------------------------------------- PRÍLOHA Prílohy I a II k rozhodnutiu 2003/467/ES sa menia a dopĺňajú takto: 1. V prílohe I sa kapitola 2 nahrádza takto: "KAPITOLA 2 Regióny členských štátov úradne vyhlásené za regióny bez výskytu tuberkulózy V Taliansku: - región Lombardia: provincie Bergamo, Lecco, Sondrio - región Marche: provincia Ascoli Piceno - región Toskánsko: provincia Grossetto - región Trentino-Alto Adige provincie Bolzano a Trento;" 2. V prílohe II sa kapitola 2 nahrádza takto: "KAPITOLA 2 Regióny členských štátov úradne vyhlásené za regióny bez výskytu brucelózy V Taliansku: - región Emilia-Romagna: provincie Bologna, Ferrara, Forli-Cesena, Modena, Parma, Piacenza, Ravenna, Reggio Emilia, Rimini - región Lombardia: provincie Bergamo, Como, Cremona, Lecco, Lodi, Mantova, Pavia, Sondrio, Varese. - región Marche: provincia Ascoli Piceno - región Sardínia: provincie Cagliari, Nuoro, Oristano, Sassari. - región Toskánsko: provincie Arezzo, Grossetto, Livorno, Lucca, Pisa - región Trentino-Alto Adige: provincie Bolzano, Trento. V Portugalsku: - autonómny región Azory: ostrovy Pico, Graciosa, Flores, Corvo V Spojenom kráľovstve: - Veľká Británia: Anglicko, Škótsko, Wales." --------------------------------------------------